Róisín Murphy

Róisín Marie Murphy (s. 5. heinäkuuta 1973) on irlantilainen laulaja, sanoittaja ja musiikin tuottaja.

Róisín Murphy tuli tunnetuksi elektronisen musiikin duosta Moloko, jonka toinen osapuoli oli Murphyn silloinen poikaystävä Mark Brydon. Moloko julkaisi neljä albumia Do You Like My Tight Sweater (1995), I Am Not a Doctor (1998), Things to Make and Do (2000), Statues (2003) ja yhden kokoelmalevyn Catalogue (2006).

Vuonna 2005 Róisín Murphy julkaisi soolouransa debyyttialbumin Ruby Blue. Vuonna 2007 hän julkaisi toisen sooloalbuminsa Overpowered. Pitkän levytystauon jälkeen Murphy julkaisi albumit Hairless Toys sekä Take Her Up to Monto vuosina 2015 ja 2016. Róisín Murphy on keikkaillut soolouransa aikana Suomessa neljä kertaa, viimeisimmän kerran vuonna 2015 Flow-festivaaleilla Helsingissä.

Róisín Marie Murphy synnytti joulukuussa 2009 esikoisensa, tyttären, jonka nimi on Clodagh Murphy.

Diskografia

Sooloalbumit 
 Ruby Blue (2005)
 Overpowered (2007)
 Hairless Toys (2015)
 Take Her Up to Monto (2016)
 Róisín Machine (2020)
 Hit Parade (2023)

Irlantilaiset laulajat
Vuonna 1973 syntyneet
Elävät henkilöt